ธนชาตยกทัพสินเชื่อSMEโค้งท้ายปลายปี
ธนาคารธนชาตยกทัพสินเชื่อเพื่อผู้ประกอบการ SME รุกตลาดปลายปี วงเงินกู้สูงสุด 20 ล้านบาท
2 ต.ค. 2562

ธนาคารธนชาตยกทัพสินเชื่อเพื่อผู้ประกอบการ SME รุกตลาดปลายปี วงเงินกู้สูงสุด 20 ล้านบาท
นายชัชวาลย์ เหลืองอ่อน ผู้อำนวยการอาวุโส สายธุรกิจสินเชื่อธุรกิจขนาดเล็ก ธนาคารธนชาต กล่าวว่า ภาพรวมการเจริญเติบโตของสินเชื่อ SME ในช่วงปลายปีชะลอตัวตามภาวะเศรษฐกิจของประเทศและปัจจัยลบจากภายนอกประเทศ ลูกค้าสินเชื่อหลายรายได้รับผลกระทบ มีลูกค้าสินเชื่อเพียงบางกลุ่มที่ธุรกิจยังสามารถขับเคลื่อนต่อไปได้ ซึ่งมักจะเป็นธุรกิจที่เป็นปัจจัยหลักในชีวิตประจำวัน และตอบสนองไลส์สไตล์ของคนรุ่นใหม่ เช่น ธุรกิจอาหาร เกษตรแปรรูป ค้าส่ง ค้าปลีก และธุรกิจบริการ คาดว่าทิศทางการแข่งขันด้านการให้สินเชื่อ ในกลุ่มธนาคารพาณิชย์จะทวีความรุนแรงยิ่งขึ้นในปี 2563
อย่างไรก็ดี  ธนาคารธนชาตได้ออกแบบผลิตภัณฑ์สินเชื่อเพื่อธุรกิจ SME บนพื้นฐานของการยึดลูกค้าเป็นศูนย์กลาง (Customer Centric) โดยมุ่งเน้นทำความเข้าใจลูกค้าตามสภาพธุรกิจ และขนาดของธุรกิจที่แตกต่างกัน และพร้อมรองรับทุกความต้องการ เพื่อให้ธุรกิจของลูกค้าสามารถเจริญเติบโต และขยายตัวต่อไป โดยปัจจุบันมี สินเชื่อที่เหมาะสมกับ SME ทุกกลุ่มทุกประเภท ครอบคลุมทุกขนาดธุรกิจ ได้แก่
สินเชื่อธนชาต SME ได้ใจ - กู้ง่ายได้ใจ ด้วยทีมที่ทุ่มเทเพื่อธุรกิจคุณ กู้ได้สูงสุดถึง 3 ล้านบาท ผ่อนได้นานสูงสุด 10 ปี พร้อมอัตราดอกเบี้ยพิเศษเมื่อซื้อผลิตภัณฑ์ครบทั้งกลุ่ม ออกแบบมาเพื่อตอบโจทย์เจ้าของธุรกิจไซส์เล็กซึ่งมีข้อจำกัดด้านหลักฐานการเงินและตัวตนของธุรกิจ เพียงลูกค้าเป็นเจ้าของกิจการจริง มีอายุตั้งแต่ 20 ปีขึ้นไป มีประสบการณ์ในธุรกิจที่ยื่นกู้มาอย่างน้อย 1 ปี และมีหลักประกัน ไม่ว่าจะเป็นร้านอาหาร เบเกอรี่ กาแฟ ร้านค้าปลีก ร้านซักรีด อู่ซ่อมรถ ฯลฯ ไม่ว่าจะเป็นบุคคลธรรมดา (สัญชาติไทย) หรือนิติบุคคลก็สามารถสมัครได้
สินเชื่อธนชาต Biz Smart - ให้ธุรกิจของคุณขับเคลื่อนได้เร็วกว่า แรงกว่า ด้วยสินเชื่อดอกเบี้ยต่ำ อนุมัติไว วงเงินกู้สูงสุด 20 ล้านบาท ด้วยข้อเสนอจัดเต็มทั้งลูกค้าที่เป็นนิติบุคคล และบุคคลธรรมดา ที่มีหลักประกัน  มอบอัตราดอกเบี้ยพิเศษเมื่อลูกค้าเลือกใช้บริการเสริมครบทั้งกลุ่ม อาทิเช่น  บริการเปิดบัญชีกระแสรายวัน Premium Current Plus (สำหรับลูกค้านิติบุคคล) และบริการเปิดบัญชี Freever-more ฟรีเวอร์มอร์ หรือ Freever-lite ฟรีเว่อร์ไลท์ (สำหรับบุคคลธรรมดา) เพื่อรองรับธุรกรรมการโอนเงินที่รวดเร็วคล่องตัว นอกจากนี้ ยังมีบริการบัตรเครดิต (MAX, LIVE, DRIVE) บัตรกดเงินสด (Flash Card) ที่หลากหลาย ทั้งยังมีบริการคุ้มครองธุรกิจที่ครอบคลุมทั้งวงเงินสินเชื่อ และบริการช่วยเพิ่มยอดขายให้ลูกค้าด้วยเครื่องรูดบัตรแบบพกพาอีกด้วย โดยสินเชื่อประเภทนี้ เหมาะกับลูกค้าที่ขนาดของธุรกิจใหญ่ขึ้น ต้องการวงเงินสินเชื่อที่สูงขึ้น และมีประสบการณ์ในธุรกิจที่เกี่ยวข้องยาวนานกว่า ขั้นต่ำ 2 ปีขึ้นไป ส่วนอายุของผู้กู้เช่นเดียวกันกับสินเชื่อตัวอื่นๆ คือ 20 ปีขึ้นไป
ผลิตภัณฑ์ตัวสุดท้ายที่ยังเกาะติดกระแส คือ SME บัญชีเดียว - อัตราดอกเบี้ยพิเศษ 5% ต่อปี ช่วง 2 ปีแรก ปีที่ 3 จนถึงตลอดอายุสัญญา รับดอกเบี้ยพิเศษตามเงื่อนไขที่ธนาคารกำหนด เป็นผลิตภัณฑ์สินเชื่อที่ดอกเบี้ยต่ำที่สุดเมื่อเทียบกับผลิตภัณฑ์ตัวอื่นๆ ของธนาคาร เพียงแค่ลูกค้าเป็นนิติบุคคลที่ทำบัญชีเพียงเล่มเดียว มีประสบการณ์ในธุรกิจ 2 ปีขึ้นไป และมีหลักประกัน ส่วนวงเงินสินเชื่อของ “SME บัญชีเดียว” มี 2 ทางเลือกคือ สูงสุด 20 ล้านบาท หรือสูงสุด 9 ล้านบาท กรณีเลือกเงื่อนไข 9 ล้านบาท ธนาคารจะพิจารณาวงเงินกู้เป็น 3  เท่าของราคาประเมินหลักประกัน ส่วนระยะเวลาการผ่อนชำระ ทั้งสองวงเงินผ่อนได้นานสูงสุด 10 ปี
การเข้าสู่ระบบบัญชีเดียวจะทำให้ SME ได้ประโยชน์มากมาย โดยนอกจากลูกค้าจะบริหารธุรกิจได้ง่ายขึ้นแล้ว ผลประกอบการที่เป็นตัวเลขจริงก็ยังสามารถนำมาประกอบการวิเคราะห์สินเชื่อให้มีความถูกต้องแม่นยำ และลดความเสี่ยงของสถาบันการเงิน โดยนิติบุคคลที่ทำบัญชีเดียวจะได้รับการรับรองจากกระทรวงพาณิชย์ ตลอดจนหน่วยงานภาครัฐและมีความคล่องตัวในการทำธุรกรรมทางการเงินและการขอบริการทางธุรกิจต่างๆ ที่สามารถยืนยันตัวตนบนเว็บไซต์หรือแพลตฟอร์มภาครัฐที่รองรับรหัสของลูกค้าบัญชีเดียวได้อีกด้วย นอกจากนี้ ยังทำให้การเสียภาษีอากรของภาคธุรกิจสามารถเข้าสู่ระบบได้อย่างสมบูรณ์แบบ
สนใจสมัครสินเชื่อธนชาต SME สอบถามเพิ่มเติมได้ที่ธนาคารธนชาต ทุกสาขา โทร. 1770 หรือเว็บไซต์ www.thanachartbank.co.th